கொடுகொட்டி (இசைக்கருவி)
'''கொடுகொட்டி''' என்பது தோற்கருவி வகை சார்ந்த [[தமிழர்]] [[இசைக்கருவி]]களுள் ஒன்றாகும். இது ஒரு வகைப் பறை எனும் முழவுக்கருவியாகும். இதனைப் பற்றிய குறிப்புகள் [[சிலப்பதிகாரம்|சிலப்பதிகாரத்திலும்]] [[தேவாரம்|தேவாரத்திலும்]] உள்ளன. [[நாதசுரம்|நாகசுரக்]] கச்சேரிகளிலும் இடம்பெறுகிறது.&lt;ref&gt;[http://www.tamilvu.org/courses/diploma/d061/d0613/html/d0613222.htm  இரட்டை நாயன முறை]&lt;/ref&gt;
 
 == பிற பெயர்கள் ==
 ''கிடுகிட்டி'', ''கிடிகிட்டி'',''கிரிகிட்டி'' என வெவ்வேறுவிதமாக இந்த இசைக்கருவி அழைக்கப்பட்டுள்ளது&lt;ref name=&quot;bms&quot;&gt;{{cite book | title=மங்கல இசை மன்னர்கள் | publisher=முத்துசுந்தரி பிரசுரம் | author=சுந்தரம், பி. எம். | year=டிசம்பர் 2013 | location=சென்னை | pages=373, 377}}&lt;/ref&gt;. 
 
 == அமைப்பு ==
 இது இரு கருவிகள் இணைந்த இசைக்கருவி. அடியில் குறுகி, முகம் படர்ந்த இக்கருவிகள் இரண்டின் நடுப்புறமும் ஒன்றாகப் பிணைக்கப்பட்டிருக்கும்.&lt;ref&gt;வெ. நீலகண்டன். (2011). வாழ்விழந்து வரும் கிராமிய இசைக் கருவிகள்.  சென்னை: பிளக்கோல் பதிப்பகம்.&lt;/ref&gt;
 
 பொய்க்கால் ஆட்டம், பூம்பூம் மாட்டுக்காரர்கள் உறுமியிசை, மாட்டுகலியாணக் கூத்து போன்றவற்றில் இக் கருவி இசைக்கப்படுகிறது.
 
 == கிடிகிட்டி வாத்தியக் கலைஞர்கள்&lt;ref name=&quot;bms&quot;/&gt; == 
 நாகப்பட்டணத்திற்கு அருகிலுள்ள கீழ்வேளுர் எனும் ஊரில் கேடிலியப்பர் எனும் கோயில் உள்ளது. இக்கோவிலின் வழிபாடுகளில் கிடிகிட்டி இசை முக்கிய இடம்பெற்றது. இதன்காரணமாக இவ்வூரில் கிடிகிட்டி வாத்தியக் கலைஞர்கள், தலைமுறைத் தலைமுறையாக வாழ்ந்து வந்துள்ளனர். 
 
 சுப்பிரமணியப் பிள்ளை (1787 - 1846), சண்முகம் பிள்ளை (1835 - 1897), ராமையா பிள்ளை (1876 - 1955) எனும் தலைமுறைக் குடும்பக் கலைஞர்கள் குறிப்பிடத்தக்கோர். இவர்களுக்குப் பிறகு வந்த முத்துவீர் பிள்ளை, கோவிந்தராஜ பிள்ளை என்போருக்கு கிடிகிட்டி வாசிக்கத் தெரியும். எனினும், தவிலிசைக் கலைஞர்களாக இசைத் துறையில் இருக்கிறார்கள். 
 
 கீவளூர் சுப்பராய பிள்ளை, பந்தணைநல்லூர் கோவிந்தபிள்ளை , தில்லையாடி ஸ்ரீநிவாச பிள்ளை ஆகியோர் வல்லுனர்களாக விளங்கியுள்ளனர்.
 
 == தேவாரத்தில் கொடுகொட்டி பற்றிய குறிப்புகள் ==
 * [[கொக்கரை]], குழல், வீணை, கொடுகொட்டி-பக்கமேபகு வாயன பூதங்கள் ஒக்க ஆடல் உகந்து உடன் கூத்தராய்
 * குரவனார் கொடுகொட்டியும் கொக்கரை, விரவினார் பண்கெழுமிய வீணையும்;&lt;ref&gt;நாவுக்கரசர் தேவாரம்,காளப்பகாட்டிருக்குருந்தொகை :1&lt;/ref&gt; 
 * கொண்டபாணி கொடுகொட்டி தாளம் கைக் கொண்ட தொண்டரை&lt;ref&gt;நாவுக்கரசர் தேவாரம், திருப்பாலைத்துறை:7&lt;/ref&gt; 
 * கொடுகொட்டி கொட்டாவந்து;&lt;ref&gt;நாவுக்கரசர், திரு ஆமாத்தூர்:6&lt;/ref&gt;
 * கொடுகொட்டி கொண்டது ஓர் கையான் தன்னை;&lt;ref&gt;நாவுக்கரசர், திருவாரூர் தாண்டகம்:(6)-3&lt;/ref&gt;
 * குண்டைப் பூதம் கொடுகொட்டி கொட்டிக் குனித்துப் பாட;&lt;ref&gt;நாவுக்கரசர்,திருவெண்காடு:5&lt;/ref&gt;
 * கொடுகொட்டி கையல குகையிற்கண்டேன்&lt;ref&gt;நாவுக்கரசர், திருத்தாண்டகம்:8&lt;/ref&gt;
 * கொடுகொட்டி கொண்டு ஒரு கை &lt;ref&gt;சம்பந்தர், திருவலம்புரம்:2&lt;/ref&gt;
 * கொடுகொட்டி கால் ஒர் கழலரோ;&lt;ref&gt;சுந்தரர், தேவாரம்:5&lt;/ref&gt;
 * விட்டு இசைப்பன கொக்கரை கொடுகொட்டி தத்தளகம், கொட்டிப்பாடும் இத்துந்துமியொடு&lt;ref&gt;சுந்தரர், திருமுருகன் பூண்டி&lt;/ref&gt;
 
 == சான்றுகள் ==
 &lt;references/&gt;
 
 == வெளியிணைப்புகள் ==
 * [http://www.shaivam.org/siddhanta/isaikkaruvi/mis-thi-isai-karuvi-kodukotti.htm  கொடுகொட்டி(திருமுறை குறிப்பிடும் இசைக்கருவிகள்)] {{Webarchive|url=https://web.archive.org/web/20130119072907/http://www.shaivam.org/siddhanta/isaikkaruvi/mis-thi-isai-karuvi-kodukotti.htm |date=2013-01-19 }}
 * [http://www.tamilkalanjiyam.com/arts/music_instruments/percussion_instruments7.html#.UIfsAW8WLfJ  கொடுகொட்டியின் வடிவம்]
 
 {{தமிழிசைக் கருவிகள்}}
 
 [[பகுப்பு:தமிழர் இசைக்கருவிகள்]]